Video: Moenie ma pla as sy slaap nie!Skermgreep uit die video ŉ Leeu word die koning van die diere genoem met hul allemintige gebrul en roofdier-instink. Leeus is ontsagwekkend en aanskoulik, maar dit lyk of selfs die koning van die diere kan skrik vir ŉ leeuwyfie! ŉ Video maak opslae op sosiale media van ŉ leeu wat ŉ wyfie wou terg. Die wyfie lê rustig en slaap terwyl die mannetjie suutjies na haar toe aangekruip kom. Hy wil haar aan die boud hap, maar sy spring op en jaag hom skrik op die lyf. Dit lyk of die leeu sy les geleer het: moenie ma pla as sy slaap nie! Die video is op Twitter gedeel met die byskrif: “Dís hoe ŉ leeu grappies maak.” هكذا يمزح الاسد ???? pic.twitter.com/32x79mqi6O — عالم الحيوان (@bkbuc) August 13, 2022